open-index/open-wikipedia-markdown huggingface dataset:
பண்டார் செரி பரமேசுவரி

**பண்டார் செரி பரமேசுவரி** (ஆங்கிலம்; மலாய்: *Bandar Sri Permaisuri*) என்பது மலேசியா, கோலாலம்பூர் மாநகர மையத்தின் தென்கிழக்கில், ஏறக்குறைய 7 கிலோமீட்டர் தொலைவில் அமைந்துள்ள ஒரு திட்டமிடப்பட்ட நகரமாகும். செராஸ் மாவட்டத்தின் ஒரு பகுதியாக உருவாக்கப்பட்ட இந்த நகரம்; அதன் சீரான நகர்ப்புறத் திட்டமிடல், பசுமைமாறா இடங்கள் மற்றும் பொது போக்குவரத்து நெடுஞ்சாலைகளுக்குப் பெயர் பெற்ற இடமாக விளங்குகிறது.

பண்டார் துன் ரசாக் மற்றும் சாலாக் செலாத்தான் நகரங்களுக்கு அருகில் அமைந்துள்ள பண்டார் செரி பரமேசுவரி நகரம், பண்டார் துன் ரசாக் மக்களவைத் தொகுதிக்குள் உள்ளது. நடுத்தர வருமானக் குடும்பங்கள் மற்றும் தொழில்துறை வல்லுநர்களிடையே பிரபலமான ஒரு நவீன குடியிருப்புப் பகுதியாக பண்டார் செரி பரமேசுவரி விளங்குகிறது.

பண்டார் செரி பரமேசுவரி நகரம் 2000-ஆம் ஆண்டு குடியிருப்பு வீட்டுவசதிக்காகத் திறக்கப்பட்டது. அடுக்குமாடி குடியிருப்புகள் மற்றும் கூட்டுரிமை குடியிருப்புகள் போன்றவை அங்குள்ள முக்கிய வீட்டு வகைகள் ஆகும்.

## பெயர்
பண்டார் செரி பரமேசுவரி என்பதற்கு மலாய் மொழியில் **இராணியின் நகரம்** என்று பொருள்படும். மலேசியாவின் பண்பாட்டுப் பாரம்பரியத்தைப் பிரதிபலிக்கும் அதே வேளையில், நவீனத்தை உள்ளடக்கிய நகர்ப்புற அடையாளத்தையும் அந்தப் பெயர் குறிக்கின்றது. காலப்போக்கில், பண்டார் செரி பரமேசுவரி பன்முகத்தன்மை கொண்ட மலேசிய மக்களை ஈர்த்து வருகிறது; துடிப்பான மற்றும் சமூகத்தை மையமாகக் கொண்ட சூழலுக்கும் பங்களித்து வருகிறது. 

## வரலாறு
கோலாலம்பூர் மாநகருக்கு அருகில் மலிவு விலையில் நவீன வீடுகளை உருவாக்கும் முயற்சியின் ஒரு பகுதியாக, பண்டார் செரி பரமேசுவரியின் உருவாக்கம் 1990-களின் பிற்பகுதியில் தொடக்கப்பட்டது. இது கோலாலம்பூர் மாநகராட்சி (**DBKL**) மற்றும் கோலாலம்பூர் மாநகராட்சி நிறுவனம் (**DBKL Holdings**) ஆகியவற்றுக்கு இடையிலான கூட்டுத் திட்டமாகும். அந்தக் காலக்கட்டத்தில், செராஸ் பகுதிகளில் பயன்படுத்தப்படாத நிலங்களைத் தெரிவு செய்து; அவற்றை தன்னிறைவு பெற்ற குடியிருப்பு வணிக மையங்களாக மாற்றுவதே அந்தத் திட்டத்தின் முதன்மை நோக்கமாக இருந்தது. 

## போக்குவரத்து
### சாலைகள்
பண்டார் செரி பரமேசுவரி நகரத்தை கீழ்க்காணும் முக்கிய விரைவுச் சாலைகள்; மற்றும் சாலைகள் வழியாக அணுகலாம்.

&nbsp;கோலாலம்பூர்–சிரம்பான் விரைவுச்சாலை
&nbsp;சுங்கை பீசி விரைவுச்சாலை
&nbsp;மாஜு விரைவுச்சாலை
&nbsp;கிழக்கு–மேற்கு இணைப்பு விரைவுச்சாலை
&nbsp;கோலாலம்பூர் மத்திய வட்டச் சாலை 2 (MRR2)

### தொடருந்து
கேடிஎம் கொமுட்டர் தொடருந்து/மெட்ரோ நிலையங்கள்:
*  பத்துமலை–புலாவ் செபாங் வழித்தடம்
**  சாலாக் செலாத்தான் எல்ஆர்டி நிலையம்
*  செரி பெட்டாலிங் வழித்தடம்
**   சாலாக் செலாத்தான் எல்ஆர்டி நிலையம்

### பேருந்து
ரேபிட் கேஎல்
* **U44** -  புக்கிட் பிந்தாங் மோனோரெயில் நிலையம் ↺ பண்டார் செரி பரமேசுவரி

## மேற்கோள்கள்

## வெளி இணைப்புகள்
* Bandar Sri Permaisuri

பகுப்பு:மலேசிய நகரங்கள்
பகுப்பு:கோலாலம்பூர்
பகுப்பு:கோலாலம்பூர் கூட்டாட்சி நகரங்கள்
சுரேசு மோதி

**சுரேசு மோதி** (*Suresh Modi*-பிறப்பு மார்ச் 2,1950) என்பவர் இந்திய அரசியல்வாதியும் இராசத்தான் மாநில சட்டமன்ற உறுப்பினரும் ஆவார். இவர் இராசத்தான் சட்டமன்ற உறுப்பினராக நீம்காதானா சட்டமன்றத் தொகுதியிலிருந்து 2023ஆம் ஆண்டு நடைபெற்ற தேர்தல் மூலம் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியின் உறுப்பினர் ஆவார்.

## மேற்கோள்கள்

## வெளியிணைப்புகள்
* 

பகுப்பு:1950 பிறப்புகள்
பகுப்பு:இராசத்தான் சட்டமன்ற உறுப்பினர்கள்
பகுப்பு:வாழும் மக்கள்
பான்வில் முக்கோணம்

**பான்வில் முக்கோணம்** (*Bonwill Triangle*) என்பது பல் மருத்துவத்தில் பயன்படுத்தப்படும் ஒரு முக்கியமான உடற்கூறியல் பண்பு சார்ந்த கருத்தாகும். இது, கீழ்த்தாடை மைய வெட்டுப்பற்கள், வலது கீழ்த்தாடை இணைப்பு புடைப்பு, இடது கீழ்த்தாடை இணைப்பு புடைப்பு ஆகியவற்றின் தொடர்பு புள்ளியால் உருவாகும் ஒரு முக்கோணமாகும். 

## விளக்கம்
இந்தப் புள்ளிகளுக்கு இடையிலான தூரம் பெரும்பாலான மனிதர்களில் சமமாக இருக்கும். இத்தூரம் சராசரியாக சுமார் 10 செ.மீ. வரை இருக்கும். எனவே, அந்த சந்தர்ப்பங்களில் முக்கோணம் ஒரு சமபக்க முக்கோணமாகும்.  இதை முதலில் விவரித்தவர் வில்லியம் கிப்சன் ஆர்லிங்டன் போன்வில் (1833–1899) என்பவராவார். 19ஆம் நூற்றாண்டில் இவர் விளக்கியபோது, அந்த முக்கோணத்தின் ஒவ்வொரு பக்கமும் சுமார் 10 செ.மீ (4 அங்குலம்) நீளமுடையதாக இருக்கும் என்றும் கூறினார்.

பான்வில் முக்கோணத்தின் இரண்டு வகைகள் விவரிக்கப்பட்டுள்ளன. அவை கீழ்த்தாடை இணைப்பு புடைப்புகளில் உள்ள புள்ளிகளின் சரியான இடத்தில் வேறுபடுகின்றன. ஒன்றில் புள்ளிகள் கீழ்த்தாடை இணைப்பு புடைப்பு மூட்டு மேற்பரப்புகளில் அமைந்துள்ளன. மற்றொன்றில் அவை கீழ் தாடையின் இணைப்பு புடைப்பு தலைகளுக்குள் மையமாக அமைந்துள்ளன.

## பயன்பாடு
நடைமுறை பயன்பாட்டின் அடிப்படையில், பான்வில் முக்கோணம் நிலையான மூட்டுக் கருவிகளின் கட்டுமானத்திலும் அவற்றின் சரியான பயன்பாட்டிலும் பயன்படுத்தப்படுகிறது. முழுமையாகவும் பாதியாகவும் சரிசெய்யக்கூடிய மூட்டுக் கருவிகளைப் போலல்லாமல்  இது ஒரு வகையான நிலையான மூட்டுக் கருவியாகும்  ஒரு நபரின் தாடையின் குறிப்பிட்ட இயக்கங்களைப் பின்பற்றுவதற்கு சரிசெய்தல்களை இக்கருவி அனுமதிக்காது. அதற்கு பதிலாக, இந்த மூட்டுக் கருவிகள் தாடையின் சராசரி அசைவுகளைப் பிரதிபலிக்கும் வகையில் வடிவமைக்கப்பட்டுள்ளன. மேலும் இந்த முடிவை அடைய பான்வில் முக்கோண உறவு மற்றவற்றுடன் பயன்படுத்தப்படுகிறது.

## மேற்கோள்கள்

## வெளி இணைப்புகள்
*Jawline enhancement

பகுப்பு:பல் மருத்துவம்
மகந்த் பிரதாப் பூரி

**மகந்த் பிரதாப் பூரி** (Mahant Pratap Puri) (பிறப்பு: ஆகத்து 05,1964) ஒரு இந்திய ஆன்மீகத் தலைவர் மற்றும் இராசத்தானைச் சேர்ந்த ஒரு அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில்  போக்ரண் சட்டமன்றத் தொகுதியில் போட்டியிட்டு வென்றார். இத்தொகுதியானது  ஜெய்சல்மேர் மாவட்டத்தில் அமைந்துள்ளது. மேலும் இவர் தாராதாரா மடத்தின் தற்போதைய தலைவராகவும் உள்ளார். இவர் இந்தியாவின் மேற்கு இராசாத்தானில் உள்ள பார்மர் மாவட்டத்தில் உள்ள மகாபார் கிராமத்தில் வசிப்பவர் ஆவார். சமூக ஊடகங்களில் மிகவும் ஈடுபாடுடையவர்.

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:21 ஆம் நூற்றாண்டின் இந்து சமயத் தலைவர்கள்
பகுப்பு:1964 பிறப்புகள்
பகுப்பு:வாழும் மக்கள்
சுமித் கோதாரா

**சுமித் கோதாரா** (*Sumit Godara-*பிறப்பு 11 திசம்பர் 1973) என்பவர் இந்திய அரசியல்வாதியும் இராசத்தான் அரசாங்கத்தின் அமைச்சரும் ஆவார். இவர் உணவு மற்றும் குடிமை பொருட்கள் வழங்கல் மற்றும் நுகர்வோர் விவகாரங்கள் ஆகிய துறைகளை கையாளுகிறார். பாரதிய ஜனதா கட்சி உறுப்பினரான இவர் இராசத்தான் சட்டப்பேரவையில் லுன்கரான்சர் சட்டமன்றத் தொகுதியை பிரதிநிதித்துவப்படுத்துகிறார். 15ஆவது மற்றும் 16ஆவது சட்டப்பேரவைகளிலும் இவர் சட்டமன்ற உறுப்பினராகப் பணியாற்றியுள்ளார்.

## பிறப்பு
சுமித் கோதாரா 1973 திசம்பர் 11 அன்று இராசத்தானின் மலாசரில் பிறந்தார்.

## அரசியல் வாழ்க்கை
2018 இராசத்தான் சட்டப்பேரவைத் தேர்தலில், சுமித் கோதாரா பாரதிய ஜனதா கட்சி வேட்பாளராக லுன்கரான்சார் சட்டமன்றத் தொகுதியில் போட்டியிட்டு 15ஆவது இராசத்தான் சட்டசபையின் உறுப்பினராகத் தேர்ந்தெடுக்கப்பட்டார்.

2023 இராசத்தான் சட்டப்பேரவைத் தேர்தலில், மீண்டும் தேர்ந்தெடுக்கப்பட்டார். இவர் இந்திய தேசிய காங்கிரசு வேட்பாளர் இராஜேந்திர மூண்டை தோற்கடித்து 60,452 வாக்குகளைப் பெற்றார்.

பஜன் லால் சர்மா அமைச்சரவையில் உணவு மற்றும் குடிமையில் வழங்கல் மற்றும் நுகர்வோர் விவகாரங்களுக்கான அமைச்சராக கோதாரா நியமிக்கப்பட்டார்.

## தேர்தல் செயல்பாடு

## மேற்கோள்கள்

பகுப்பு:வாழும் மக்கள்
பகுப்பு:1973 பிறப்புகள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:இராசத்தான் சட்டமன்ற உறுப்பினர்கள்
தர்சன் சிங் குர்ஜார்

**தர்சன் சிங் குர்ஜார்** (*Darshan Singh Gurjar-*சூன் 15,1969) என்பவர் இந்திய அரசியல்வாதியு, தற்போதைய 16ஆவது இராசத்தான் சட்டமன்ற உறுப்பினரும் ஆவார். இவர் கரௌலி சட்டமன்றத் தொகுதியை பிரதிநிதித்துவப்படுத்துகிறார். இவர் முன்பு இந்திய தேசிய காங்கிரசு கட்சியின் வேட்பாளராக கரௌலி சட்டமன்றத் தொகுதியில் போட்டியிட்டு வெற்றிபெற்று 14ஆவது இராசத்தான் சட்டமன்ற உறுப்பினராகப் பணியாற்றினார்.

## மேற்கோள்கள்

பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:இராசத்தான் சட்டமன்ற உறுப்பினர்கள்
தர்மபால் குர்ஜார்

**தர்மபால் குர்ஜார்** (*Dharmpal Gurjar*) என்பவர் இராசத்தானின் சுன்சுனூவைச் சேர்ந்த இந்திய அரசியல்வாதியும் இராசத்தான் சட்டமன்ற உறுப்பினரும் ஆவார். இவர் 2023 முதல் கேத்ரி சட்டமன்றத் தொகுதி பிரதிநிதித்துவப்படுத்தும் இராசத்தான் சட்டமன்ற உறுப்பினராக பணியாற்றி வருகிறார். இவர் பாரதிய ஜனதா கட்சியினைச் சார்ந்தவர்.

## மேற்கோள்கள்

பகுப்பு:வாழும் மக்கள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:இராசத்தான் சட்டமன்ற உறுப்பினர்கள்
சியோ சட்டமன்றத் தொகுதி

**சியோ சட்டமன்றத் தொகுதி** *(Sheo Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பார்மேர் மாவட்டத்தில் அமைந்துள்ளது. சியோ, பார்மேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
இரீசர்ட்டு வினை

**இரீசர்ட்டு வினை** (*Reissert reaction*) என்பது குயினோலினை குயினால்டிக்கு அமிலமாக மாற்றும் தொடர் வேதியியல் வினைகளாகும். குயினோலின்கள் அமில குளோரைடுகள் மற்றும் பொட்டாசியம் சயனைடுடன் வினைபுரிந்து 1-அசைல்-2-சயனோ-1,2-டை ஐதரோகுயினோலின்களைக் கொடுக்கும். இது ரீசர்ட் சேர்மம் என்றும் அழைக்கப்படுகிறது. இதை நீராற்பகுப்பு வினைக்கு உட்படுத்தினால் விரும்பிய குயினால்டிக்கு அமிலம் கிடைக்கும். 

ஐசோகுயினோலின்கள் மற்றும் பெரும்பாலான பிரிடின்களுடன் இரீசர்ட்டு வினை வெற்றிகரமாக உள்ளது.

அர்னால்டு இரீசர்ட்டு கண்டுபிடித்த காரணத்தால் வினைக்கு இரீசர்ட்டு வினை எனப் பெயரிடப்பட்டது. இரீசர்ட்டு வினை குறித்து பல மதிப்புரைகள் வெளியிடப்பட்டுள்ளன.
## மேற்கோள்கள்
#  
#  
#  Weinstock, J.; Boekelheide, V. *Organic Syntheses*, Coll. Vol. 4, p.&nbsp;641 (1963); Vol. 38, p.&nbsp;58 (1958). (Article)
#  Uff, B. C.; Kershaw, J. R.; Neumeyer, J. L. *Organic Syntheses*, Coll. Vol. 6, p.&nbsp;115 (1988); Vol. 56, p.&nbsp;19 (1977). (Article)
#  Mosettig, E. *Org. React.* **1954**, *8*, 220. (Review)
#   (Review)
#   (Review)

## மேலும் படிக்க
#
#
#

பகுப்பு:பெயர் வினைகள்
நன்கு பயணித்த ஆடு

**நன்கு பயணித்த ஆடு** (The Well-Travelled Goat) என்பது சாமுவேல் வாலிசுடன் *டால்பின்* என்ற கப்பலிலும், ஜேம்ஸ் குக்குடன் அவரின் முதல் பயணத்தில் *எண்டெவர்* கப்பலில் கடல்வழியாக உலகைச் சுற்றிவந்த முதல் ஆடு ஆகும்.   இந்த ஆட்டிற்கு வாலிசோ, குக்கோ பெயர்வைத்ததாக குறிப்புகள் ஏதும் இல்லை. பெயரில்லா இந்த ஆடு *நன்கு பயணித்த ஆடு* என்று குறிப்பிடப்படுகிறது.

## பின்னணி
*எண்டெவரில்* ஏற்றப்பட்ட பல விலங்குகளில் இதுவும் ஒன்றாகும்.  இறைச்சி, முட்டை, பால் போன்ற உணவுத் தேவைக்காக செம்மறி ஆடுகள், பன்றிகள், ஆடுகள், கோழிகள் போன்ற விலங்குகள் கப்பலில் இருந்தன. 

ஜோசப் பேங்க்சின் வேண்டுகோளின் பேரில் சாமுவேல் ஜோன்சன் எழுதிய ஒரு லத்தீன் கவிதையை பேங்க்ஸ் ஆட்டின் கழுத்துப்பட்டையில் பொறித்திருந்தார்:  

ஆங்கிலத்தில்  இது "The globe twice circled, this the Goat, the second to the nurse of Jove, is thus rewarded for her never-failing milk" என்று மொழிபெயர்க்கப்பட்டுள்ளது. 

## பயணம்
எண்டெவர் கப்பல் 1769 ஏப்ரலில் தாகித்தி தீவை அடைந்தது. புதிய கப்பலைக் கண்டதும் தீவுவாசிகள் கப்பலுக்குள் புகுந்து கிடைத்தை எடுத்துச் செல்ல கப்பலை நோக்கி நீந்தி வந்தனர். முதலில் ஏறிய இளைஞருக்கு முன்னால் இந்த ஆடு இருந்தது. வேற்று மனிதர் நுழைந்ததை அறிந்ததும் ஆடு அந்த இளைஞனை முட்டித் தள்ளியது. இன்னும் சிலர் கப்பலில் ஏறிக்கொண்டிருந்தனர். ஆடு முதலில் ஏறியவரைக் கண்டு மீண்டும் பாய அவர் கடலில் குதித்தார். அவரைக் கண்டு அவரின் சகாக்களும் கடலில் குதித்தனர். அன்றைக்குத் திருட்டு நிகழாமல் இந்த ஆடு காப்பாற்றியது. ஆய்வு நோக்கங்களுக்காக குக் அங்கேயே சில காலம் தங்கினார். அப்போது செம்மறி ஆடு ஒன்றும், இந்தப் பெண் ஆடும் திருடுபோயின. *ஆடுகள் உடனே ஒப்படைக்கபடவேண்டும்* என்று தீவின் பழங்குடியினத் தலைவருக்கு குக் செய்தி அனுப்பினார். பதில் வராததால் குக் கப்பலில் இருந்து குண்டுகளை வீசினார். அதன் பிறகு ஆடுகள் திரும்ப ஒப்படைக்கப்பட்டன.

*எண்டெவர்* கப்பலுடன் இந்த ஆடு இங்கிலாந்து திரும்பியவுடன் *ஜெனரல் ஈவினிங் போஸ்ட்* போன்ற செய்தித்தாள்களால் இந்த ஆடு மிகவும் கொண்டாடப்பட்டது.  அரச கழகத்தின் உறுப்பினர்கள் இந்த ஆட்டுக்கு வெள்ளிப்பட்டை ஒன்றை அணிவித்து கௌரவித்தனர். இது கிரீன்விச் மருத்துவமனையில் "ஓய்வூதியம் பெறுவதாக" தனது வாழ்நாள் முழுவதும் இருந்து 1772-04-28 அன்று இலண்டனின் மைல் எண்டில் இறந்தது. 

2006 ஆம் ஆண்டில், ஜாக்கி பிரெஞ்ச்  இந்தப் பயணம் குறித்து குழந்தைகளுக்கான கற்பனையான கதையை எழுதினார். இது உண்மை நிகழ்வுகளை அடிப்படையாகக் கொண்டது. இது ஆட்டின் பார்வையில் இருந்து கதையை விவரிப்பதாக இருந்தது. இதற்கு *உலகைச் சுற்றிய ஆடு* என்ற தலைப்பைக் கொடுத்தார். 

## மேற்கோள்கள்

பகுப்பு:1772 இறப்புகள்
பகுப்பு:தனிப்பட்ட ஆடுகள்
இரவீந்திர சிங் பாடி

**இரவீந்திர சிங் பாட்டி** (பிறப்பு: 3 திசம்பர் 1997) இராசத்தானைச் சேர்ந்த ஒரு இந்திய அரசியல்வாதி ஆவார். 2023 இல் நடைபெற்ற இராசத்தான் சட்டமன்றத் தேர்தலில்  சியோ சட்டமன்றத் தொகுதியில்  சுயேச்சை வேட்பாளராக போட்டியிட்டு வென்றார். இத்தொகுதியானது  பார்மேர் மாவட்டத்தில் அமைந்துள்ளது.

2023 இல் நடைபெற்ற இராசத்தான் சட்டமன்றத் தேர்தலில் சியோ சட்டமன்றத் தொகுதியில் சுயேச்சை வேட்பாளராக போட்டியிட்ட இரவீந்திர சிங் தனது நெருங்கிய போட்டியாளரான சுயேச்சை வேட்பாளர் பதே கானை விட 3950 வாக்குகள் அதிகம் பெற்று  வெற்றி பெற்றார்..

2019 முதல் 2022 வரை ஜெய் நரேன் வியாஸ் பல்கலைக்கழக மாணவர் சங்கத்தின் தலைவராக இருந்தார்.

## தேர்தல் முடிவுகள்
### 2023

## மேற்கோள்கள்

பகுப்பு:இந்திய சுயேட்சை அரசியல்வாதிகள்
பகுப்பு:1997 பிறப்புகள்
பகுப்பு:வாழும் மக்கள்
அமீன்பூர்

**அமீன்பூர்** (*Ameenpur*) என்பது இந்திய மாநிலமான தெலுங்கானாவின் சங்காரெட்டி மாவட்டத்தின் பட்டன்செரு மண்டலத்தில் உள்ள ஐதராபாத்து நகரத்தின் ஒரு துணை நகரமாகும். ஐதராபாத்து பெருநகரப் பகுதிக்கு அருகில் அமைந்துள்ள ஒரு சிறிய நகரமான அமீன்பூர், அமீன்பூர் ஏரியின் இயற்கை காட்சிக்காக பிரபலமாக அறியப்படுகிறது. 

2000ஆம் ஆண்டுகளின் முற்பகுதியில் வீடு, நிலம் வியாபார வளர்ச்சியின் போது மியாபூர் மற்றும் ஐடெக்கு நகரம் போன்ற பகுதிகளுக்கு அருகாமையில் இருந்ததால், ஐதராபாத்து பெருநகரப் பகுதியின் விளிம்பிலுள்ள அமீன்பூர் ஒரு பிரபலமான குடியிருப்புப் பகுதியாக மாறியுள்ளது. இருப்பினும், சரியான குடிமை வசதிகள் இல்லாமல் தொடர்ந்து பாதிக்கப்படுகிறது.

## மேற்கோள்கள்

பகுப்பு:ஐதராபாத் மாவட்டம், இந்தியா
பகுப்பு:தெலங்காணாவில் உள்ள ஊர்களும் நகரங்களும்
கௌதம் நகர்

**கௌதம் நகர்** (*Gautham Nagar*) என்பது இந்திய மாநிலமான தெலுங்கானாவின் ஐதராபாத்து நகரத்தின் மல்காச்கிரியில் உள்ள ஒரு பகுதியும் வட்டாரமும் ஆகும். தெலுங்கானாவின் மெட்சல்-மல்காச்கிரி மாவட்டத்தின் மல்காச்கிரி மண்டலத்தின் நிர்வாகத்தில் வருகிறது. பெருநகர ஐதராபாத்து நகராட்சியின் வட்டார எண் 141 ஆக நிர்வகிக்கப்படுகிறது. 

## போக்குவரத்து
கௌதம் நகர், செகந்திராபாத்துடன் தெலுங்கானா மாநில சாலைப் போக்குவரத்துக் கழக நகரப் பேருந்து சேவைகளால் நன்கு இணைக்கப்பட்டுள்ளது. அருகிலுள்ள தொடருந்து நிலையம் மல்காச்கிரி தொடருந்து நிலையம் ஆகும். அருகிலுள்ள மெட்ரோ நிலையம் மெட்டுகுடா மெட்ரோ நிலையம் ஆகும். 

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
பகுப்பு:ஐதராபாத் மாவட்டம், இந்தியா
அருள்மிகு ஆதி காத்தவராயன் சாமி திருக்கோவில்

**ஆதி காத்தவரயனார்**

ஆதி சிவன் மைந்தனல்லோ நானும் - இப்போ ஆதிகாத்தான் ஓடிவர்றேன்

சபை யோரை - ஐயா சபையோரே நானும் ஆதிக்காத்தவரயனார்

ஆதி காத்தவராய சாமி என்பவர் இந்து சமய கிராம காவல் தெய்வங்களில் ஒருவராவார்.

இவர் குறித்தான காத்தவராயன் நாடகம் என்ற நூலினை 1986 ஆண்டு சிரேஷ்ட விரிவுரையாளர்

தமிழ்த்துறை - யாழ்பாணப் பல்கலைக்கழகம் ஆசிரியர் கலாநிதி இ.பாலசுந்தரம் அவர்கள் எழுதியுள்ளார் அதில் 68 பக்கத்தில் ஆதி காத்தவராயன் வரவு பாட்டு கீழ் கண்ட வரிகளில்...,

ஆதி சிவன் மைந்தனல்லோ நானும் - இப்போ ஆதிகாத்தான் ஓடிவர்றேன்

சபை யோரை - ஐயா சபையோரே நானும் (ஆதிசிவன்)

சோதிநிலை நின்றெறிக்க இப்போ துணைசெய்வார்

ஆதி சிவன் மைந்தன் எனக்கு இப்போ மைந்தன் எனக்கு சபையோரே நானும்.... (சோதி நிலை)

பாலன் வந்தேன் சபை தனிலே இங்கே பெரியோருக்கு வணக்கம் செய்தேன் பாலன் வணக்கம் செய்தேன்(பாலன்)

**அருள்மிகு ஆதி காத்தவராயன் சாமி திருக்கோவில் காலம்**

தமிழ்நாடு மாநிலம், கள்ளக்குறிச்சி மாவட்டம், உளுந்தூர்பேட்டை வட்டம், நெய்வனை (திருநெல்வெண்ணைய்) பஞ்சாயத்திற்கு உட்பட்ட நெ.பில்ராம்பட்டு கிராம மேற்கு எல்லையில் சுமார் 1200 முதல் 1400 ஆண்டுகள் பழமை வாய்ந்த நெய்வனை கிராம பூர்வீக மக்களின் பூர்வீக குலதெய்வம் ஆதி காத்தவராயன் சாமி.

**அருள்மிகு ஆதி காத்தவராயன் சாமி திருக்கோவில் நிலம்**

ஒரு ஏக்கர் 27 சென்ட் நிலப்பரப்பின் நடுவில் சுற்றிலும் விவசாய நிலங்கள் சூழ கிழக்கு முகமாய் அமர்ந்து அருள் பாலித்து வருகிறார் சொல்வதை நிறைவேற்றும், அற்புதங்களை நிகழ்த்தும் அதிசக்தி வாய்ந்த ஆதி காத்தவராயன் சாமி என்று காலம் காலமாய் அழைத்துக் கொண்டாடி மகிழ்ந்து வருகிறார்கள் நெய்வனை பூர்வீககுடி மக்கள்.

**அருள்மிகு ஆதி காத்தவராயன் சாமி திருக்கோவில் அமைப்பு**

கோவிலுக்கு மண்டபங்கள் கோபுரங்கள் கிடையாது திறந்த வெளியில் மூலவர் ஆதி காத்தவராயன் சாமி முன்பு வலதுபுறத்தில் வடக்கு நோக்கி இரண்டு கருங் கல்லினால் ஆன குதிரைகள் அமர்ந்திருக்கிறது தற்காலத்தில் கட்டப்பட்ட இடுப்பளவு உயரம் கொண்ட சிமெண்ட் கற்களால் ஆன சுற்றுமதில் மட்டுமே உள்ளது. சுற்று மதிலின் கிழக்கு நுழைவு வாயிலில் இடது புறம், வீரனார் வலதுபுறம் அய்யனார் அதற்கு முன்பாக வடக்கு நோக்கி வெள்ளை குதிரையும் தொட்டியத்து சின்னானும் கம்பீரமாக நிற்கிறார்கள்.

**அருள்மிகு ஆதி காத்தவராயன் சாமி தாயார்**

ஆதி சக்தி பூவாடைகாரியம்மன் என்று அழைக்கப்படு வருகின்றார்கள். ஆதி சக்தி தாயாருக்கு கோவில் எதுவும் இல்லை. உளுந்தூர்பேட்டை செல்லும் சாலையின் கிழக்கு பகுதில் வயல்வெளியில் சக்தியின் உறுவம் சூலம் வடிவமாக காட்சி அளிக்கின்றார். இவருக்கு சைவபடையல் இட்ட பிறகு தான் ஆதி காத்தவராயன் சாமிக்கு முப்பூசை படையல் இடுவார்கள்

### அருள்மிகு ஆதி காத்தவராயன் சாமி திருக்கோவில் திருவிழா
ஞாயிறு செவ்வாய் வெள்ளி ஆகிய நாட்களில் பிரார்த்தனை உள்ளவர்கள் பொங்கலிட்டு சைவப்படையல் மட்டுமே வைத்து வழிபட்டு வருகிறார்கள் முப்பூசை படையல் திருவிழாவில் மின் விளக்குகளை தவிர வான வேடிக்கை மேளதாளம் ஒலிபெருக்கி மற்றும் எவ்விதமான பொழுதுபோக்கு கலை நிகழ்ச்சிகளும் வைப்பது கிடையாது என்பது குறிப்பிடத்தக்கது.
இலாலாபேட்டை

**இலாலாபேட்டை** (*Lalapet*) என்பது இந்திய மாநிலமான தெலுங்கானாவின் ஐதராபாத்து மாவட்டத்தில் உள்ள பழமையான  புறநகர்ப் பகுதியாகும். இந்த புறநகர்ப் பகுதி செகந்திராபாத்திலிருந்து சுமார் 5.5 கிலோமீட்டர் (3.4 மைல்) தொலைவில் அமைந்துள்ளது. முன்னதாக இலாலாபேட்டை ஒரு கிராமமாக இருந்தபோது, ​​முழு பகுதியும் ஒரு பாதுகாப்பு சுவரால் சூழப்பட்டிருந்தது. குதுப் சாகி ஆட்சிக் காலத்தில் இந்த சுவர் கட்டப்பட்டது. மௌலா அலி சன்னதிக்குச் செல்லும்போது ஆசஃப் இயாகி ஆட்சியாளர்கள் இலாலாபேட்டையில் தங்கி செல்வார்கள் என்றும் உள்ளூர்வாசிகள் கூறுகின்றனர். கற்கள் மற்றும் பாறைகளால் கட்டப்பட்ட சுவர் கிட்டத்தட்ட 15 அடி (4.6 மீ) உயரம் கொண்டதாகவும், நான்கு தர்வாசாக்கள் (நுழைவாயில்) கொண்டதாகவும் கூறப்படுகிறது. சுவர்கள் மற்றும் நுழைவாயில்கள் படிப்படியாக இடிக்கப்பட்டு வருகின்றன, இன்றுவரை இரண்டு நுழைவாயில்கள் மட்டுமே எஞ்சியுள்ளன.

ஐதராபாத்தில் உள்ள பழமையான பால்பண்ணைகளில் ஒன்றான விசயா பால்பண்ணை, 1967 ஆம் ஆண்டு இலாலாபேட்டையில் நிறுவப்பட்டது.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
பகுப்பு:ஐதராபாத் மாவட்டம், இந்தியா
மாளிகை

**மாளிகை** (*Maaligai*) என்பது இந்தியாவின் தமிழ்நாடு மாநிலத்தில் 2021 ஆம் ஆண்டு வெளியான திகில் திரைப்படம் ஆகும். தில் சத்யா இயக்கியிருந்தார். ஆண்ட்ரியா இயெரேமியா மற்றும் கார்த்திக் செயராம் நடித்திருந்தனர். 

## நடிகர்கள்
* ஆண்ட்ரியா இயெரெமையா- எசு. சாந்தியாக
* கார்த்திக் செயராம்-விசுணுவாக 
* அசுதோசு இராணா - விக்ரமாதித்ய அரசராக 
* கே. எஸ். ரவிக்குமார் - ஓ.கே. குமாராக 
* அலி விசுணுவின் மாமாவாக 
* மனோபாலா - பவர் பாண்டியாக
* ஆடுகளம் நரேன் - சாந்தியின் தந்தையாக 
* மீரா கிருட்டிணன் -சாந்தியின் தாயாராக 
* ஜாங்கிரி மதுமிதா - ஆர்த்தி கிருட்டிணனாக 
* கோவை சரளா - கதை சொல்லியாக

## தயாரிப்பு
மாளிகை படம் 2019 ஆம் ஆண்டு தயாரிப்பைத் தொடங்கியது.  இயக்குனர் தில் சத்யாவால் கன்னடத்தில் தயாரிக்கப்பட்டு இந்தி தயாரிப்பாளர்களால் தயாரிக்கப்படவிருந்தது. ஆனால் ஆண்ட்ரியா இயெரேமியா அங்கு பிரபலமடைந்ததால் இது தமிழ்ப் படமாகத் தயாரிக்கப்பட்டது..  கன்னடத் திரையுலகைச் சேர்ந்த தில் சத்யா மற்றும் கார்த்திக் செயராம் ஆகியோர் இந்தப் படத்தின் மூலம் தமிழ் சினிமாவில் கால் பதித்தனர்.

ஆண்ட்ரியா ஒரு காவல் துறை அதிகாரியாக நடிக்கிறார்.  ஒரு அரண்மனையை விசாரிக்கும்போது ஓர்  இளவரசியாக தனது கடந்த காலத்தைப் பற்றி அறிந்துகொள்கிறார். கதாநாயகிகளுக்கு அரிதாகவே வழங்கப்படும் இரண்டு கதாபாத்திரங்களில் நடிக்க வாய்ப்பு கிடைத்ததால் அவர் இந்த வேடத்தை ஏற்றுக்கொண்டார். ஒளிப்பதிவாளர் கே. ராம்சிங்கின் வழிகாட்டியான அசோக் ராசன் தனது இரண்டாவது படமான சேரன் பாண்டியன் (1991) முதல் இவரது பல இயக்குனரின் படங்களில் பணியாற்றியதால் கே.எசு. ரவிக்குமார் இந்த படத்தை ஏற்றுக்கொண்டார்

மாளிகை திரைப் படம் பரோடா, சென்னை, செய்ப்பூர் மற்றும் கொச்சியில் படமாக்கப்பட்டது.

## ஒலிப்பதிவு
ஓம்காரா என்ற பாடலை டி. இராசேந்தர் எழுத மகேசு மகாதேவ் இசையமைத்தார்.
## வெளியீடு
மாளிகை திரைப்படம் இந்தி மொழிமாற்றம் செய்யப்பட்ட பதிப்பு 29 அக்டோபர் 2021 ஆம் ஆண்டு அக்டோபர் மாதம் 29 ஆம் தேதியன்று வெளியிடப்பட்டது.

## மேற்கோள்கள்

பகுப்பு:2021 திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வெளிவராத தமிழ்த் திரைப்படங்கள்
பொக்குலா தஸ்தகிரி

**பொக்குலா தஸ்தகிரி** (*Boggula Dastagiri*)(பிறப்பு 1985) என்பவர் இந்தியாவில் ஆந்திரப் பிரதேசத்தைச் சேர்ந்த அரசியல்வாதி ஆவார். இவர் கர்னூல் மாவட்டத்தில் உள்ள கொடுமூர் சட்டமன்றத் தொகுதியின் சட்டமன்ற உறுப்பினராக உள்ளார். இவர் தெலுங்கு தேசம் கட்சியைச் சேர்ந்தவர். 2024 ஆந்திரப் பிரதேச சட்டமன்றத் தேர்தலில் இவர் வெற்றி பெற்றார். இங்கு தெலுங்கு தேசம் கட்சி பாஜக மற்றும் ஜன சேனா கட்சியுடன் கூட்டணி வைத்திருந்தது.

## ஆரம்பகால வாழ்க்கை மற்றும் கல்வி
தஸ்தகிரி கர்னூல் மாவட்டம் கொடுமூரைச் சேர்ந்தவர். இவரின் தந்தை பொக்குலா ராமுடு. இவர் 2018இல் அனந்தபுரத்தில் உள்ள ஸ்ரீ கிருஷ்ண தேவராயர் பல்கலைக்கழகத்தில் இளங்கலைச் சட்டப் படிப்பினை முடித்தார்.

## அரசியல் வாழ்க்கை
தஸ்தகிரி 2024ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் தெலுங்கு தேசக் கட்சியின் வேட்பாளராக கொடுமூர் சட்டமன்றத் தொகுதியில் போட்டியிட்டு வெற்றி பெற்றார். இவர் 1,01,703 வாக்குகளைப் பெற்று ஒய்.எஷ்.ஆர் காங்கிரஸ் கட்சியின் ஆடிமுலாபு சதீசை 21,583 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:தெலுங்கு தேசம் கட்சி அரசியல்வாதிகள்
பத்மா (நெல்)

**பத்மா** *(Padma)* எனப்படும் இந்த நெல் வகை, **T 141** மற்றும் **TN 1** ஆகிய நெல் இரகங்களை இணைத்து உருவாக்கப்பட்ட இது, அதிக விளைச்சல் தரும் கலப்பின நெல் வகைகளில் ஒன்றாகும். இந்தியாவின் தலைநகரான தில்லியில் இயங்கிவரும் இந்திய வேளாண் ஆராய்ச்சிக் குழுமமும் *(ICAR)*, இந்திய மாநிலமான ஒடிசாவின் கட்டக் மாவட்டத்தின் தலைநகரங்களில் ஒன்றாக உள்ள கட்டக்கில் செயற்பட்டுவரும் நடுவண் நெல் ஆராய்ச்சி நிலையமும் *(NRRI)* இணைந்து மேம்படுத்தட்டு, நடுவண் வகை வெளியீட்டு குழு *(CVRC)* 1968 இல் வெளியிடப்பட்டது.

## பின்னணி
நீர்ப்பாசன வசதிப் பெற்ற அணைத்து இந்திய மாநிலங்களிலும் பயிரிடப்படும் இந்நெல் வகை, நடுத்தர கால அளவான, 120 நாட்களில் அறுவடைக்கு வரக்கூடியதாக கருதப்படுகிறது. அனைத்து முக்கிய நோய்கள் மற்றும் பூச்சிகளுக்கு சகிப்புத்தன்மை கொண்ட இந்த நெல் இரகத்தின் அரிசி, குறுகிய மற்றும் தடித்தும் காணப்படுகிறது. மேலும் இதன் சராசரி கூல மகசூல் ஒரு எக்டேருக்கு சுமார் 3,000 - 3,500 கிலோ ஆகும்.  பத்மா IR 8 அளவுக்கு விளைச்சல் தருவதில்லை,  IR 8 மகசூலை விட 10 முதல் 20 விழுக்காடு குறைவாக உள்ளது. ஆனால் மகசூல் இழப்பு அரிசியின் தரத்தால் பெருமளவில் ஈடுசெய்யப்படுவதாக கூறப்படுகிறது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
பழைய தொலைநோக்கி சங்கம்

**பழைய தொலைநோக்கி சங்கம்** (*Antique Telescope Society*) என்பது பழமையான தொலைநோக்கிகள், இருகண் தொலைநோக்கிகள்,  வானியல் கருவிகள், புத்தகங்கள், வரைபட நூல்களைப் பற்றிய ஆர்வம் கொண்டவர்களுக்கான ஒரு பன்னாட்டு அமைப்பாகும். இச்சங்கம் 1992ஆம் ஆண்டில் நிறுவப்பட்டது. தற்போது அமெரிக்காவின் வர்ச்சீனியாவில் அமைந்துள்ளது.

இந்த சங்கம் ஆண்டுக்கான கூட்டத்தை நடத்துகிறது. பழங்கால தொலைநோக்கி சங்கத்தின் ஆய்விதழ் ஒன்றையும் வெளியிடுகிறது. மேலும் இச்சங்கம் செயலில் உள்ள தனக்கான மின்னஞ்சல் பட்டியலையும் கொண்டுள்ளது. அமெரிக்க வானியலாளர் மைக்கேல் டி. ரெனால்ட்சு பழங்கால தொலைநோக்கி சங்கத்தின் தலைவராக இருந்தார்.

தொலைநோக்கிகளின் வரலாறு, வடிவமைப்பு, உற்பத்தி மற்றும் அவற்றை பயன்படுத்திய விஞ்ஞானிகள் பற்றிய ஆய்வுகள் மற்றும் தகவல் பரிமாற்றம் ஆகியவற்றை இச்சங்கம் ஊக்குவிக்கிறது. பழைய தொலைநோக்கிகள் மற்றும் வானியல் கருவிகளைப் பாதுகாப்பது, அவற்றின் வரலாற்றை ஆராய்வது, வானியலின் வளர்ச்சியில் தொலைநோக்கிகளின் பங்கு பற்றி பகிர்வது, சேகரிப்பாளர்கள், விஞ்ஞானிகள், மற்றும் ஆர்வலர்களை இணைப்பது போன்ற நோக்கங்களுடன் இச்சங்கம் இயங்குகிறது. 

## மேற்கோள்கள்

## வெளி இணைப்புகள்
* Antique Telescope Society website
* 

பகுப்பு:தொலைநோக்கிகள்
பகுப்பு:தொழில்நுட்ப வரலாறு
பகுப்பு:வானியலின் வரலாறு
சபரிமலை இரயில்வே

சபரிமலை இரயில்வே என்பது இந்தியாவின் கேரள மாநிலத்தின் அங்கமாலி முதல் எருமேலி வரை 111 கிமீ (69 மைல்) தூரம் அமையவுள்ள இரயில்பாதையின் பெயர் ஆகும். இப்பாதை 1998-ஆம் ஆண்டு இந்திய இரயில்வே திட்ட அனுமதி வழங்கியது.

## நிலையங்கள்
சபரிமலை இரயில்வே பாதையானது கேரளத்தின் கலாசார, இந்து சமய, மற்றும் வர்த்தக ரீதியிலான முக்கியமான இடங்களையும், சுற்றுலாத் தலங்களையும் இணைக்கும் விதமாக அமையவிருக்கிறது. மேலும் சபரிமலைக்கு வரும் பக்தர்கள் சாலைகளையே பயன்படுத்துவதால் விழாக்காலங்களில் அதிகமான தாமதங்களும் போக்குவரத்து தடைகளும் ஏற்படுகின்றன. இத்தகைய சாலைப் பயண சிக்கல்களை குறைக்கும் வகையில், இந்த இரயில் பாதை அமைக்கப்படவுள்ளது.


[
{ 
   "type": "Feature",
   "properties": { "marker-symbol": "rail", "marker-color": "46ea5f", "marker-size": "medium", "title": "அங்கமாலி"},
    "geometry": { "type": "Point", "coordinates": [76.378,10.183] }
},
{ 
   "type": "Feature",
   "properties": { "marker-symbol": "rail", "marker-color": "46ea5f", "marker-size": "medium", "title": "காலாடி"},
    "geometry": { "type": "Point", "coordinates": [76.4389,10.1661] }
},
{
  "type": "ExternalData",
  "service": "geoline",
  "ids": "Q24945382",
  "properties": { "title": "சபரிமலை இரயில்வே", "stroke": "#ffb100", "stroke-width": 8 }
}
]


இத்திட்டத்தினை மூன்று கட்டங்களாக செயலாக்கப்படவுள்ளது.

### முதற் கட்டம்
* அங்கமாலி
* காலாடி
* பெரும்பாவூர்
* ஓடக்களி
* கோத்தமங்கலம்
* மூவட்டுப்புழா
* வாழக்குளம்
* தொடுபுழா
* கரிங்குன்னம்
* இராமாபுரம்
* பாறஞ்ஞானம்
* செம்மலமட்டம்
* கஞ்சிராப்பள்ளி சாலை
* எருமேலி

### இரண்டாம் கட்டம் (முன்மொழிவு)
* எருமேலி
* சபரிமலை விமான நிலையம்
* ரண்ணி
* பத்தனம்திட்டா
* கொண்ணி
* பத்தனாபுரம் 
* புனலூர்

### மூன்றாம் கட்டம் (முன்மொழிவு)
* புனலூர்
* கடக்கால்
* கிளிமானூர்
* வெஞ்ஞாரமூடு
* நெடுமங்காடு
* கட்டக்கடா
* பாலராமபுரம்
* விழிஞ்ஞம்

பகுப்பு:இந்திய இரயில்வே
பகுப்பு:இந்தியாவில் தொடருந்து போக்குவரத்து
பகுப்பு:கேரளத்தில் தொடருந்து போக்குவரத்து
டெட்ராகால்சியம் பாசுபேட்டு

**டெட்ராகால்சியம் பாசுபேட்டு** (*Tetracalcium phosphate*) என்பது Ca4(PO4)2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். (4CaO·P2O5 என்றும் இந்த வாய்ப்பாட்டை எழுதலாம். கால்சியம் பாசுபேட்டுகளில் இது மிகவும் காரமானதாகும். இச்சேர்மத்தின்  Ca/P விகிதம் 2 என்ற விகிதத்தைக் கொண்டுள்ளது. அதிக அளவு பாசுபரசு கலக்காத பாசுபேட்டாக இச்சேர்மம் காணப்படுகிறது. இயற்கையில் இது இல்சென்சுடாக்கைட்டு என்ற கனிமமாகக் காணப்படுகிறது.  தொழில்துறை பாசுபேட்டு நிறைந்த கசடுகளில் தாமசு கசடு" என்று அழைக்கப்படும் கசடாகவும் உருவாகிறது. அபாடைட்டு தாதுக்களுடன் ஒப்பிடும்போது டெட்ராகால்சியம் பாசுபேட்டின் அதிக கரைதிறன் காரணமாக இந்த கசடு உரமாகப் பயன்படுத்தப்பட்டது. மருத்துவப் பயன்பாடுகளைக் கொண்ட சில கால்சியம் பாசுபேட்டு சிமெண்ட்டுகளில் டெட்ராகால்சியம் பாசுபேட்டு ஓர் அங்கமாகும்.
 
## தயாரிப்பும் பண்புகளும்
டெட்ராகால்சியம் பாசுபேட்டை நீரிய கரைசலாகத் தயாரிக்க முடியாது, சரியான Ca/P விகிதத்தைக் கொண்ட எந்த வீழ்படிவுகளும் அபாடிட்டிக்கு கட்டங்களில் ஐதராக்சைடு அயனிகளைக் கொண்டுள்ளன. திட நிலை வினைகள் பயன்படுத்தப்படுகின்றன. ஒரு எடுத்துக்காட்டு வருமாறு:

:2 CaHPO4 + 2 CaCO3 → Ca4(PO4)2O + CO2 + H2O (1450-1500 °செல்சியசு 12 மணி நேரம்)

டெட்ராகால்சியம் பாசுபேட் சிற்றுறுதி நிலை கொண்டது என்பதால், உருகிய வினை கலவையை விரைவாக தணித்து, வெப்பநிலையைக் குறைத்து, Ca3(PO4)2, CaO, CaCO3 மற்றும் Ca5(PO4)3(OH) போன்ற பிற சேர்மங்கள் உருவாவதைத் தடுக்க வேண்டும்.

உலோகக் கலவை உள்வைப்புகள் (எலும்பியல் மற்றும் பல்) ஐதராக்சி அபாடைட்டுடன் பிளாசுமா தெளிக்கப்படும்போது தேவையற்ற டெட்ராகால்சியம் பாசுபேட்டுகளும் உருவாகலாம்.

அறை வெப்பநிலையில் டெட்ராகால்சியம் பாசுபேட்டு தண்ணீரில் நான்கு வாரங்கள் வரை நிலையாக இருக்கும். ஆனால் அதிக வெப்பநிலையில் ஐதராக்சி அபாடைட்டு மற்றும் கால்சியம் ஐதராக்சைடாக  நீராற்பகுப்பு செய்யப்படுகிறது. 

::3 Ca4(PO4)2O + 3 H2O → 2 Ca5(PO4)3(OH) + 2 Ca(OH)2

டெட்ராகால்சியம் பாசுபேட்டு என்பது எலும்பு குறைபாடுகளை சரிசெய்யப் பயன்படுத்தப்படும் சில ஐதராக்சி அபாடைட்டு கால்சியம் பாசுபேட்டு சிமெண்டுகளை உருவாக்குவதில் பயன்படுத்தப்படும் ஒரு கூறு ஆகும். ஐதராக்சி அபாடைட்டு சிமெண்டு உருவாக்கும் வினையின் ஓர் எடுத்துக்காட்டு டெட்ராகால்சியம் பாசுபேட்டு மற்றும் டைகால்சியம் டைபாசுபேட்டு இருநீரேற்று ஆகும்.:

:Ca4(PO4)2O + CaHPO4·2H2O → Ca5(PO4)3(OH) + 2 H2O 

## கட்டமைப்பு
படிக நிலை டெட்ராகால்சியம் பாசுபேட்டு ஒற்றைச் சாய்வு அச்சைக் கொண்டதாகும். மேலும் இது ஐதராக்சி அபாடைட்டுடன் நெருங்கிய ஒற்றுமையைக் கொண்டுள்ளது. இந்த ஒற்றுமை, டெட்ராகால்சியம் பாசுபேட்டை ஐதராக்சி அபாடைட்டாக நேரடியாக மாற்றுவதற்கு உதவும். படிக அடுக்குக்கு மேல் மற்றொரு படிக அடுக்கை வளர்க்கும் செயல்முறை இவ்விரண்டின் கட்டமைப்புகளுக்கு இடையே இருப்பதாகக் கூறப்படுகிறது.

## மேற்கோள்கள்

பகுப்பு:கால்சியம் சேர்மங்கள்
பகுப்பு:பாசுபேட்டுகள்
காலவா ஸ்ரீனிவாசலு

**காலவா ​​ஸ்ரீனிவாசலு** (*Kalava Srinivasulu*) என்பவர் இந்திய அரசியல்வாதியும் ஆந்திரப் பிரதேச மாநிலத்தின் அனந்தபூர் மாவட்டத்தின் ராயதுர்க் தொகுதியிலிருந்து தேர்ந்தெடுக்கப்பட்ட சட்டமன்ற உறுப்பினரும் ஆவார்.  இவர் ஆந்திரப் பிரதேசத்தில் கிராமப்புற வீட்டுவசதி மற்றும் தகவல் மற்றும் மக்கள் தொடர்புத் துறை அமைச்சராக உள்ளார். சூன் 2004 முதல் தெலுங்கு தேசம் கட்சியின் உயர்மட்டக்குழுவின் உறுப்பினராக இருந்து வருகிறார்.

முன்பு, 1999 முதல் 2004 வரை நாடாளுமன்ற உறுப்பினராக அனந்தபுரம் மக்களவைத் தொகுதியிலிருந்து தேர்ந்தெடுக்கப்பட்டார்.

முன்பு, ஆந்திரப் பிரதேசத்தில் தெலுங்கு தேசம் கட்சியின் அரசாங்கத்தின் தலைமை கொறடாவாக இருந்தார்.

## ஆரம்பக்கால வாழ்க்கை
சீனிவாசுலு சூன் 1, 1964 அன்று ஒரு விவசாயக் குடும்பத்தில் பிறந்தார். ஐதராபாத்தில் உள்ள ஈனாடு ஊடகவியல் பள்ளியில் இதழியல் துறையில் பட்டயப்படிப்பினை முடித்துப் பட்டம் பெற்றார், பின்னர் சமூகவியலில் நிபுணத்துவம் பெற்ற கலைகளில் முதுகலைப் பட்டம் பெற்றார்.

## தனிப்பட்ட வாழ்க்கை
சீனிவாசுலு ஸ்ரீமதி விஜய லட்சுமியை மணந்தார். இந்த இணையருக்கு ஒரு மகனும் ஒரு மகளும் உள்ளனர்.

## தொழில்
அரசியல்வாதி, சமூக ஆர்வலர், விவசாயி, அதோடு ஈனாட்டில் 14 ஆண்டுகளுக்கும் மேலாக பத்திரிகையாளராகப் பணியாற்றிய பன்முகத்தன்மையுடையவர் ​​ஸ்ரீனிவாசலு. மேலும் அனந்தபுரம் மாவட்டத்தின் வறட்சி நிலைமைகள் தொடர்பான பல பிரச்சினைகளை முன்னிலைப்படுத்துவதில் முக்கிய பங்கு வகித்தார்.

ஸ்ரீனிவாசலு 1999ஆம் ஆண்டு தெலுங்கு தேசம் கட்சியில் சேர்ந்தார். 1999ஆம் ஆண்டு 13ஆவது மக்களவைக்கு உறுப்பினராகத் தேர்ந்தெடுக்கப்பட்டார். 1999 முதல் 2004 வரை தெலுங்கு தேசம் கட்சியிலிருந்து மக்களவை உறுப்பினராகப் பணியாற்றினார். பின்னர், 2014ஆம் ஆண்டு அனந்தபூர் மாவட்டத்தின் ராயதுர்க் சட்டமன்றத் தொகுதியின் சட்டமன்ற உறுப்பினராகப் போட்டியிட்டு 1800 வாக்குகள் வித்தியாசத்தில் வெற்றி பெற்றார்.

## வகித்த பதவிகள்
* 1999 ஆம் ஆண்டு 13ஆவது மக்களவைக்குத் தேர்ந்தெடுக்கப்பட்டு 1999 முதல் 2004 வரை மக்களவை உறுப்பினராகப் பணியாற்றினார்.

* தெலுங்கு தேசம் கட்சியின் பொதுச் செயலாளராக மே 2000 முதல் மே 2003 வரை பணியாற்றினார்.

* தெலுங்கு தேசம் கட்சியின் ஒழுங்குமுறைக் குழு உறுப்பினராக சூன் 2003 முதல் மே 2004 வரை பணியாற்றினார்.

* தெலுங்கு தேசம் கட்சியின் பொலிட்பீரோ உறுப்பினராக சூன் 2004 முதல் பணியாற்றினார்.

* ஆந்திரப் பிரதேச சட்டமன்றம், அரசு தலைமை கொறடா

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
மியூனிக் படுகொலை

**மியூனிக் படுகொலை**, அன்றைய மேற்கு ஜெர்மனி நாட்டின் தெற்கில் அமைந்த பவேரியா மாநிலத் தலைநகரான மியூனிக் நகரத்தில் நடைபெற்ற  1972 கோடைக்கால ஒலிம்பிக் விளையாட்டுப் போட்டிகளின் போது, 5–6 செப்டம்பர் 1972 அன்று விளையாட்டு கிராமத்தில் உறங்கிக் கொண்டிருந்த இஸ்ரேல் ஒலிம்பிக் குழுவினரை அதிகாலை 4:30 மணி அளவில்  பாலஸ்தீனத்தைச் சேர்ந்த பலத்தீன விடுதலை இயக்கத்தின் கருப்பு செப்டம்பர் அமைப்பினர்  பிணையக் கைதிகளாக பிடித்து வைத்து, இறுதியில் துப்பாக்கியால் சுட்டனர். இத்துப்பாக்கிச் சூட்டில்   6 இஸ்ரேலிய விளையாட்டுப் பயிற்சியாளர்கள் மற்றும் 5 இஸ்ரேலிய தடகள வீரர்கள் படுகொலை செய்யப்பட்டனர்.

இஸ்ரேலிய விளையாட்டுக் குழுவினர் மீது பயரஙகரவாதிகள் தாக்குதல் தொடங்கிய சிறிது நேரத்திலேயே, கருப்பு செப்டம்பர் அமைப்பின் பயங்கரவாதிகள் இஸ்ரேலில் தடுத்து வைக்கப்பட்டுள்ள 234 கைதிகளை விடுவிக்கவும், ஜெர்மனியில் சிறையில் அடைக்கப்பட்டிருந்த செம்படை பிரிவின் நிறுவனர்களான ஆண்ட்ரியாஸ் பாடர் மற்றும் உல்ரிக் மெய்ன்ஹாஃப் ஆகியோரை விடுவிக்கவும் கோரினர். பின்னர் காவல் படையினர் சம்பவ இடத்திற்கு வந்து பயங்கரவாதிகளுக்கு எதிரான துப்பாக்கிச் சூட்டில் 5 பயங்கரவாதிகளும், ஒரு காவல் அதிகாரியும் கொல்லப்பட்டனர்.  மூன்று பயங்கரவாதிகள் சிறை பிடிக்கப்பட்டனர்.

## பின் விளைவுகள்
செப்டம்பர் 6 அன்று படுகொலை செய்யப்பட்ட இஸ்ரேலிய  ஒலிம்பிக் குழுவினருக்கு அஞ்சலி செலுத்தப்பட்டது.  ஒலிம்பிக் கொடி மற்றும் பல நாடுகளின் கொடிகள் அரைக்கம்பத்தில் பறக்கவிடப்பட்டது; இருப்பினும், பத்து அரபு நாடுகளின் எதிர்ப்புகளுக்குப் பிறகு, அவர்களின் கொடிகள் மட்டும் பறக்க விடப்பட்டது.

செப்டம்பர் 8, 1972 அன்று சிரியா மற்றும் லெபனானில் இருந்த 10 பாலஸ்தீன விடுதலை அமைப்பின் தளங்கள் மீது இஸ்ரேல் வான்வழித் தாக்குதலை நடத்தியது. இதில் சுமார் 200 பேர் கொல்லப்பட்டனர். பிடிபட்ட மூன்று பயங்கரவாதிகள் முனிச்சில் சிறையில் அடைக்கப்பட்டனர். அக்டோபர் 29, 1972 அன்று பாலஸ்தீன விடுதலை அமைப்பினர்  லுஃப்தான்சா நிறுவனத்தின் விமானத்தை கடத்தினர். இதனால் கைது செய்யப்பட்டிருந்த 3 கருப்பு செப்டம்பர் அமைப்பினரை ஜெர்மன் அரசு விடுவித்தது.   "கடவுளின் கோபம்"  என்ற பெயரில் இஸ்ரேலின் உளவு அமைப்பான மொசாட் எடுத்த நடவடிக்கையால், ஜெர்மனி அரசால் விடுவிக்கப்பட்ட இரண்டு பாலஸ்தீன பயங்கரவாதிகள் கொல்லப்பட்டனர்.
## மேற்கோள்கள்

பகுப்பு:மியூனிக் ஒலிம்பிக் விளையாட்டுக் குழுவினர் படுகொலை
பகுப்பு:இஸ்லாமிய பயங்கரவாதம்
சாந்தா மீனா

**சாந்தா மீனா** (*Shanta Meena*) என்று அழைக்கப்படும் சாந்தா அமிர்த லால் மீனா இராசத்தானைச் சேர்ந்த ஒரு இந்திய அரசியல்வாதி ஆவார். இவர் 2024 முதல் இராசத்தான் சட்டமன்ற உறுப்பினராக உள்ளார். இவர் பாரதிய ஜனதா கட்சி உறுப்பினராக சாலம்பர் சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினர் ஆனார்.

## மேலும் காண்க
* இராசத்தான் முதலமைச்சர்களின் பட்டியல்
* இராசத்தான் சட்டப் பேரவை

## மேற்கோள்கள்

பகுப்பு:வாழும் மக்கள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:இராசத்தான் சட்டமன்ற உறுப்பினர்கள்
தம்மனூர்

**தம்மனூர்** (*Thammanur*) என்பது இந்தியாவின் காஞ்சிபுரம் மாவட்டத்தில் உள்ள வாலாஜாபாத் வட்டத்தில் உள்ள ஒரு கிராமமாகும். காஞ்சிபுரம்  அருகே உள்ள வாலாசாபாத்து நகரிலிருந்து சுமார் 4 கிலோமீட்டர் (2.5 மைல்) தொலைவில் இக்கிராமம் அமைந்துள்ளது. தம்மனூர் கிராமத்தின் மக்கள் தொகை சுமார் 2500 ஆகும். இது வாலாசாபாத்திலிருந்து இளையனார் வேலுருக்கு (முருகன் கோவிலுக்கு பெயர் பெற்றது) செல்லும் வழியில் அமைந்துள்ளது. கிராமத்தில் ஒரு பஞ்சாயத்து ஒன்றிய நடுநிலைப் பள்ளி உள்ளது. 12 மற்றும் 13 ஆம்  நுற்றாண்டு காலத்தில்  பிற்கால சோழர்களால்  கட்டப்பட்ட ஒரு பழங்கால சிவன் கோவில் ஒன்றும்  (ஏகாம்பரேசுவரர்) இங்குள்ளது. இக் கோவிலானது  பசுமையான, நெல் மற்றும் கரும்பு வயல்களால் சுழப்பட்டுள்ளது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் 526 வீடுகளில் 2116 வசித்தனர்.

## மேற்கோள்கள்

பகுப்பு:காஞ்சிபுரம் மாவட்டத்திலுள்ள ஊர்களும் நகரங்களும்
மூவாற்றுமுகம்

**மூவாற்றுமுகம்** (*Moovattumugam*) என்பது இந்தியாவின் தமிழ்நாடு மாநிலம் கன்னியாகுமரி மாவட்டத்திலுள்ள  திருவட்டாறிலிருந்து வடமேற்கே 2 கி.மீ தொலைவில் அமைந்துள்ள ஒரு குக்கிராமமாகும். இங்குதான் கோதையாறு, பறளியாறு ஆறுகள் ஒன்றிணைந்து அரபிக் கடலை நோக்கி தென்மேற்கே பாய்கின்றன. மூவாற்றுமுகம் கரையில் ஒரு பழங்கால சாசுத்தா கோயில் அமைந்துள்ளது. ஒவ்வொரு ஆண்டும், மலையாள மாதமான கார்க்கிடகத்தின் போது பல இந்துக்கள், மூதாதையர் வரலாற்றின் ஆன்மீக கொண்டாட்டமான பாலி தர்ப்பணத்தின் சடங்குகளைக் கொண்டாடுவதற்காக மூவாற்றுமுகம் கிராமத்திற்கு வருகை தருகிறார்கள். தோட்டவரம் லேடி ஆஃப் அசம்சன் பேராலயம், தோட்டவரம் தென்னிந்தியத் திருச்சபை பேராலயம்,  ஆகியவை இந்த குக்கிராமத்தை ஒட்டி உள்ளன. சிக்மா விளையாட்டு மற்றும் கலை மன்றம் தோட்டவரத்தில் (மூவாற்றுமுகம்) உள்ள இளைஞர் விளையாட்டு மற்றும் கலை மேம்பாட்டு அமைப்புகளில் ஒன்றாகும். கிராம நகரங்களான ஆத்தூர் & திருவட்டார் ஆகியவை இங்கிருந்து 1.5 கி.மீ தொலைவில் உள்ளன. பறளியாறு, கோதையாறு, மற்றும் தாமிரபரணி ஆகிய மூன்று ஆறுகள் சங்கமிக்கும் இடத்தைக் குறிப்பதால் இக்கிராமம் மூவாற்றுமுகம் என்றழைக்கப்படுகிறது. 

## மேற்கோள்கள்

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
இராம்கேசு மீனா

**இராம்கேசு மீனா**  (*Ramkesh Meena*-பிறப்பு ஆகத்து 15, 1957) என்பவர் இந்திய அரசியல்வாதி ஆவார். இவர் தற்போது இராசத்தான் சட்டமன்றத்தில் எதிர்க்கட்சித் துணைத் தலைவராக பணியாற்றுகிறார். இவர் இராசத்தானின் 13, 15ஆவது சட்டமன்ற உறுப்பினராக உள்ளார். இவர் இராசத்தானின் தற்போதைய முதலமைச்சர் அசோக் கெலாட் ஆலோசகராக நியமிக்கப்பட்டுள்ளார். இவர் இராசத்தான் ஆதிவாசி மீனா சேவா சங்கத்தின் மாநிலத் தலைவராகவும் உள்ளார். இவர் இந்திய தேசிய காங்கிரசின் உறுப்பினர் ஆவார் . இவர் கடந்த காலத்தில் பகுஜன் சமாஜ் கட்சி உறுப்பினராக இருந்தார்.

## கல்வி
1982ஆம் ஆண்டில் இராசத்தான் பல்கலைக்கழகத்தில் முதுகலை (வரலாறு) பட்டம் பெற்றார்.

## அரசியல் வாழ்க்கை
மீனா 15ஆவது இராசத்தான் சட்டமன்ற உறுப்பினராக பணியாற்றிய இந்திய அரசியல்வாதி ஆவார். 2018 பொதுத் தேர்தலில், இவர் தனது நெருங்கிய பாரதிய ஜனதா கட்சி வேட்பாளர் மான்சிங் குர்ஜாரை 10,000 வாக்குகள் வித்தியாசத்தில் தோற்கடித்தார்.

## வகித்த பதவிகள்

## மேற்கோள்கள்

## வெளியிணைப்புகள்
*
தென்கரை (மதுரை)

**தென்கரை** (*Thenkarai*) என்பது இந்தியாவின் தமிழ்நாடு மாநிலத்திலுள்ள மதுரைக்கு வடமேற்கே 25 கி.மீ தொலைவில் சோழவந்தானுக்கு அருகே உள்ள ஒரு சிறிய கிராமமாகும். இக்கிராமம் வைகை ஆற்றங்கரையில்  அமைந்துள்ளது. இங்கு ஏராளமான தென்னை மரங்கள் காணப்படுவதால் குட்டி கேரளா என்றும் அழைக்கப்படுகிறது.

## சமயம்
### இந்து கோயில்
தென்கரை கிராமத்தில் அமைந்துள்ள சிவன் கோயில், அதாவது மூலநாதசாமி கோயில், தமிழ்நாடு அரசின் இந்து சமய மற்றும் அறநிலையத் துறையின் கீழ் பராமரிக்கப்படுகிறது.

## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
காசிமார் தெரு

**காசிமார் தெரு** (*Kazimar Street*) என்பது இந்தியாவின் தமிழ்நாடு மாநிலம் மதுரையில் உள்ள ஒரு பழமையான தெருவாகும். மதுரை பெரியார் பேருந்து நிலையம் அருகே அமைந்துள்ள இத்தெரு 13 ஆம் நூற்றாண்டைச் சேர்ந்ததாகும்.  தென்னிந்தியாவில் இசுலாத்தைப் பிரசங்கித்த பிறகு இங்கு குடியேறியவர் காசி சையத் தாச்சூதீன். இந்த தெருவின் மக்கள் தொகையில் 99.2% முசுலிம்கள் மற்றும் 0.8% இந்துக்கள் உள்ளனர். மதுரையில் முசுலிம்களின் முதல் வழிபாட்டுத் தலமான புகழ்பெற்ற காசிமார் பெரிய பள்ளிவாசல், புகழ்பெற்ற மதுரை அசுரத்களின் தர்காவான மதுரை மக்பரா வளாகம் ஆகியவை இந்த தெருவில் அமைந்துள்ளன. 

இந்தியாவில் உள்ள இத்தெருவில்  ஒரே மூதாதையரின் சந்ததியினரின் சுமார் 400 குடும்பங்கள் ஒரே தெருவில் 800 ஆண்டுகளுக்கும் மேலாக ஆழ்ந்த திருமண உறவுகளுடன் வாழ்கின்றனர். இது காசிமார் பெரிய பள்ளிவாசல் நிறுவனர் காசி சையத் தாச்சூத்தீனின் அதிசயம் என்று நம்பப்படுகிறது.

## மேலும் காண்க
* காசிமார் பெரிய பள்ளிவாசல்
* மதுரை மக்பரா

## மேற்கோள்கள்

பகுப்பு:மதுரையில் போக்குவரத்து
பகுப்பு:மதுரை மாவட்டப் புவியியல்
கிரேயன்ஸ் அண்ட் பேப்பர்

***கிரேயன்ஸ் அண்ட் பேப்பர்*** (*Crayons and Paper*) என்பது ஒரு ஆவணப்படக் குறும்படமாகும். இதில் எல்லைகளற்ற மருத்துவர்கள் அமைப்பில் பணியாற்றிய குழந்தைகள் நல மருத்துவரான மருத்துவர் ஜெர்ரி எர்லிச் இடம்பெற்றுள்ளார். குழந்தைகள் மீது போர் ஏற்படுத்திய தாக்கத்தை ஆவணப்படுத்த, மருத்துவர் எர்லிச் குழந்தைகளிடம் அவர்களின் வாழ்க்கை குறித்த படங்களை வரையச் செய்கிறார். இந்த ஆவணப் படத்தில் இலங்கை மற்றும் டார்பூரில் உள்ள குழந்தைகள் வரைந்த படங்கள் இடம்பெற்றுள்ளன.

இந்த ஆவணப்படம் "ஃபேசிங் சூடான்" என்ற ஆவணப்படத்தின் தொடர்ச்சியாகும். இது 2009 பிப்ரவரியில் தி டேம் குறும்பட விழாவில் திரையிடப்பட்டது. மேலும்  டி.ஓ.சி: தி ஆவணப்பட சேனலில் ஒளிபரப்பப்பட்டது.

இந்த ஆவணப் படத்தை புரூஸ் டேவிட் ஜானு தயாரித்து, இயக்கி, படத்தொகுப்பை மேற்கொண்டார். டாம் ஃபிளனெரி, லார்ன் கிளார்க் ஆகியோர் இசையமைத்தனர்.

## மேற்கோள்கள்

* Callahan, Kevin, "A Gift to us at Noon on this Christmas Day," The Currier-Post Online, December 25, 2008.
* DeCastro, Lavinia, "Film Depicts Horrors Kids Live Through in Darfur," The Courier-Post of South New Jersey, June 28, 2009
* "Got Docs?" Segment from GRITtv with Laura Flanders, featuring ''Crayons and Paper'', first aired July 24, 2008

## வெளி இணைப்புகள்
* 
* 
* ''Crayons and Paper'' at the Documentary Channel
பகுப்பு:ஈழப் போர் குறித்த ஆவணப்படங்கள்
பகுப்பு:2009 திரைப்படங்கள்
சமாராம் கராசியா

**சமாராம் கராசியா** (*Samaram Garasiya*) என்பவர் இந்திய அரசியல்வாதியும் தற்போதைய 16ஆவது இராசத்தான் சட்டமன்ற உறுப்பினரும் ஆவார். பாரதிய ஜனதா கட்சி உறுப்பினரான இவர் சிரோகி மாவட்டத்தில் உள்ள பிந்த்வாரா-அபு சட்டமன்றத் தொகுதியின் உறுப்பினராக உள்ளார்.

## அரசியல்
கராசியா முன்பு 12ஆவது இராசத்தான் சட்டமன்றம், 14ஆவது இராசத்தான் சட்டப்பேரவை, 15ஆவது இராசத்தான் சட்டமன்றத்தில் உறுப்பினராகப் பணியாற்றினார். இத்தேர்தல்களில் இவரி பிந்த்வாரா-அபு சட்டமன்றத் தொகுதியிலிருந்து தேர்ந்தெடுக்கப்பட்டார்.

2023ஆம் ஆண்டு நடைபெற்ற இராசத்தான் சட்டமன்ற தேர்தலைத் தொடர்ந்து, இவர் பிந்த்வாரா-அபு சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசு வேட்பாளரான லீலாராம் கிராசியாவை 13,094 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:வாழும் மக்கள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:இராசத்தான் சட்டமன்ற உறுப்பினர்கள்
ஜோகேசுவர் கார்க்

**ஜோகேசுவர் கார்க்** (Jogeshwar Garg) என்பவர் இந்திய அரசியல்வாதியும் இராசத்தான் சட்டமன்ற உறுப்பினரும் ஆவார். இவர் 16ஆவது இராசத்தான் சட்டமன்ற உறுப்பினராக உள்ளார். கார்க் 2023ஆம் ஆண்டு நடைபெற்ற இராசத்தான் சட்டப்பேரவைத் தேர்தலில் ஜொலூர் மாவட்டத்தில் உள்ள ஜலோர் சட்டமன்றத் தொகுதியில் பாரதிய ஜனதா கட்சியின் வேட்பாளராகப் போட்டியிட்டு வெற்றிபெற்றார்.

## தேர்தல் செயல்பாடு
### 2023

## மேற்கோள்கள்

பகுப்பு:வாழும் மக்கள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
அல்லைல்பொட்டாசியம்

**அல்லைல்பொட்டாசியம்** (*Allylpotassium*) என்பது C3H5K என்ற மூலக்கூற்று வாய்ப்பாட்டால் விவரிக்கப்படும்  ஒரு கரிமப் பொட்டாசியம் சேர்மமாகும். CH2=CHCH2K என்ற அமைப்பு வாய்ப்பாட்டாலும் இதை எழுதலாம்.  நிறமற்றதாகக் காணப்படும் இச்சேர்மம் காற்று உணர்திறன் கொண்ட சேர்மமாகும்.  வழக்கமாக கரைசலில் உருவாக்கப்பட்டு கையாளப்படுகிறது. பொட்டாசியம் டெர்ட்-பியூட்டாக்சைடும் பியூட்டைல் ​​இலித்தியமும் சேர்ந்த கலவையான சுக்லோசரின் காரத்துடன் புரோப்பிலீனைச் சேர்த்து  உலோகமாக்குதல் வினை மூலம் அல்லைல்பொட்டாசியம் தயாரிக்கப்படுகிறது.:

:CH2=CHCH3 + LiC4H9 + KOC(CH3)3 → KCH2CHCH2 + C4H10 + LiOC(CH3)3

அதீத காற்று உணர்திறனுடன் ஒத்துப்போகும் அல்லைல்பொட்டாசியம் ஒரு மிகையான  மின்னணு மிகுபொருளாகும். எடுத்துக்காட்டாக, இது பிரிடீனுடன் சேர்ந்து 4-அல்லைல்-1,4-ஈரைதரோபிரிடின்களின் தொகுப்பை அனுமதிக்கிறது. மும்மெத்தில்சிலில் -பதிலீடு செய்யப்பட்ட அல்லைல்பொட்டாசியம் எக்சு-கதிர் படிகவியல் மூலம் வகைப்படுத்தப்பட்டுள்ளது.

## மேற்கோள்கள்

## மேலும் படிக்க
*
*

பகுப்பு:பொட்டாசியம் சேர்மங்கள்
பகுப்பு:அல்லைல் அணைவுச் சேர்மங்கள்
பாய்து சட்டமன்றத் தொகுதி

**பாய்து சட்டமன்றத் தொகுதி** *(Baytoo Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பார்மேர் மாவட்டத்தில் அமைந்துள்ளது. பாய்து, பார்மேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
பொட்டாசியம் டெட்ராகார்பனைல் இரும்பு ஐதரைடு

**பொட்டாசியம் டெட்ராகார்பனைல் இரும்பு ஐதரைடு** (*Potassium tetracarbonyliron hydride*) என்பது K[HFe(CO)4] என்ற மூலக்கூற்று வாய்ப்பாட்டால் விவரிக்கப்படும்  ஒரு கனிம வேதியியல் உப்பாகும். வெளிர் மஞ்சள் நிறத்தில்  திடப்பொருளாகக் காணப்படும் இது [HFe(CO)4]− அயனியின் பொட்டாசியம் உப்பு ஆகும். மேலும் இச்சேர்மம் இரும்பு டெட்ராகார்பனைல் இருநீரேற்றின் இணை காரமுமாகும்: 

::H2Fe(CO)4 + KOH → K[HFe(CO)4] + H2O

## மேற்கோள்கள்

பகுப்பு:கார்பனைல் அணைவுச் சேர்மங்கள்
பகுப்பு:இரும்பு அணைவுச் சேர்மங்கள்
பகுப்பு:பொட்டாசியம் சேர்மங்கள்
பகுப்பு:ஐதரிடோ அணைவுச் சேர்மங்கள்
இராஜேசு குமார்

**இராஜேசு குமார்** (Rajesh Kumar-பிறப்பு 5 சனவரி 1969) என்பவர் பீகாரைச் சேர்ந்த இந்திய அரசியல்வாதியும், தற்போதைய பீகார் மாநில காங்கிரசு கட்சியின் மாநிலத் தலைவரும் ஆவார். இவர் அவுரங்காபாத் மாவட்டத்தில் பட்டியல் சாதி சமூகத்திற்காக ஒதுக்கப்பட்ட குடும்பா சட்டமன்றத் தொகுதியிலிருந்து பீகார் சட்டமன்றத்திற்கு 2020ஆம் ஆண்டு நடைபெற்ற சட்டமன்றத் தேர்தல் மூலம் தேர்ந்தெடுக்கப்பட்டு உறுப்பினராக உள்ளார். இவர் இந்திய தேசிய காங்கிரசின் வேட்பாளராக 2020 பீகார் சட்டமன்ற தேர்தலிலும் வெற்றி பெற்றுள்ளார்.

## இளமை
குமார் பீகாரின் அவுரங்காபாத் மாவட்டத்தில் உள்ள ஓப்ராவைச் சேர்ந்தவர். இவர் தில்கேசுவர் இராமின் மகன் ஆவார். ராஞ்சி பல்கலைக்கழகத்துடன் இணைந்த ஹசாரிபாக்கில் உள்ள தூய கொலம்பசு கல்லூரியில் 1989ஆம் ஆண்டில் பட்டம் பெற்றார். இவர் சொந்தமாக வணகம் செய்து வருகிறார்.

## அரசியல்
குமார் 2015ஆம் ஆண்டு நடைபெற்ற பீகார் சட்டப்பேரவைத் தேர்தலில் இந்திய தேசிய காங்கிரசு கட்சியின் வேட்பாளராக குடும்பா சட்டமன்றத் தொகுதியிலிருந்து முதல் முறையாக சட்டமன்ற உறுப்பினர் ஆனார். 2015ஆம் ஆண்டில், இவர் 51,303 வாக்குகளைப் பெற்று, தனது நெருங்கிய போட்டியாளரான இந்துசுதானி அவாம் மோர்ச்சா சந்தோசு சுமன் மாஞ்சியினை 10,098 வாக்குகள் வித்தியாசத்தில் தோற்கடித்தார். இவர் 2020ஆம் ஆண்டு நடைபெற்ற பீகார் சட்டமன்றத் தேர்தலில் மீண்டும் போட்டியிட்டு 50,822 வாக்குகளைப் பெற்று, தனது நெருங்கிய போட்டியாளரான இந்துஸ்தானி அவாம் மோர்ச்சாவின் சிரவன் பூயானை 16,653 வாக்குகள் வித்தியாசத்தில் தோற்கடித்தார்.

## பீகார் மாநில காங்கிரசு தலைவர்
2025 மார்ச் 18 அன்று, இவர் பீகார் மாநில காங்கிரசு கட்சியின் தலைவராக இந்திய தேசிய காங்கிரசின் தலைவர் மல்லிகார்ஜுன கார்கேவால் நியமிக்கப்பட்டார்.

## மேற்கோள்கள்
மணிகிராமம், தமிழ்நாடு

**மணிகிராமம்** (*Manigramam*) என்பது இந்தியாவின் தென்னிந்திய மாநிலமான தமிழ்நாட்டின் மயிலாடுதுறை மாவட்டத்தில் உள்ள ஒரு கிராமமாகும்.  மயிலாடுதுறையிலிருந்து 25 கிமீ தொலைவிலும், சீர்காழியிலிருந்து 18 கிமீ தொலைவிலும், பூம்புகாரிலிருந்து 5 கிமீ தொலைவிலும், திருவெங்காட்டில் இருந்து 2 கிமீ தொலைவிலும் இக்கிராமம் அமைந்துள்ளது. இந்தக் கிராமத்தில் புகழ்பெற்ற திருமணி அழகர் கோவில் உள்ளது. இது தவிர மாரியம்மன் கோவில், மதுரை வீரன் கொண்ட அய்யனார் கோவில், பிறை வீரன் கோவில், பள்ளிவாசல் மற்றும் தேவாலயம் ஆகியவையும்  கிராமத்தில் உள்ளன.
 
மணிகிராமத்திற்கு அருகில் சீர்காழி, மயிலாடுதுறை தொடருந்து நிலையங்களும் திருச்சியில் விமானநிலையமும் உள்ளன.

## மேற்கோள்கள்

பகுப்பு:மயிலாடுதுறை மாவட்டத்திலுள்ள ஊர்களும் நகரங்களும்
இந்தியத் தலைமை மருந்துக் கட்டுப்பாட்டு அலுவலர்

**இந்தியத் தலைமை மருந்துக் கட்டுப்பாட்டு அலுவலர்** (*Drugs Controller General of India*) என்பவர் இந்திய அரசின் மத்திய மருந்து தரக் கட்டுப்பாட்டு அமைப்பின் துறைத் தலைவர் ஆவார். இவர் இந்தியாவில் இரத்தம் மற்றும் இரத்தப் பொருட்கள், IV திரவங்கள், தடுப்பூசிகள், சீரம் போன்ற குறிப்பிட்ட வகை மருந்துகளின் உரிமங்களை அங்கீகரிப்பதற்குப் பொறுப்பாவார். இந்தியத் தலைமை மருந்துக் கட்டுப்பாட்டு அலுவலரின் பணி, சுகாதாரம் மற்றும் குடும்ப நல அமைச்சகத்தின் கீழ் வருகிறது. இந்தியாவில் மருந்துகளின் உற்பத்தி, விற்பனை, இறக்குமதி, விநியோகத்திற்கான தரநிலைகளையும் இந்தியத் தலைமை மருந்துக் கட்டுப்பாட்டு அலுவலர் கட்டுப்படுத்துகிறார்.

## செயல்பாடு
இந்தியாவில் மருந்துகளின் உற்பத்தி, விற்பனை, இறக்குமதி மற்றும் விநியோகம் ஆகியவற்றின் தரத்தையும் இந்தியத் தலைமை மருந்துக் கட்டுப்பாட்டு அலுவலகம் வகுக்கிறது.

* தேசிய தரநிலையைத் தயாரித்து பராமரித்தல்.
* மருந்துகள் மற்றும் அழகுசாதனப் பொருட்கள் சட்டத்தை அமல்படுத்துவதில் சீரான தன்மையைக் கொண்டுவருதல்.
* மாநில மருந்து கட்டுப்பாட்டு ஆய்வகங்கள் மற்றும் பிற நிறுவனங்களால் நியமிக்கப்பட்ட மருந்து பகுப்பாய்வாளர்களுக்கு பயிற்சி வழங்குதல்
* மத்திய மருந்து தரநிலை கட்டுப்பாட்டு அமைப்பின் மாதிரிகளாகப் பெறப்பட்ட அழகுசாதனப் பொருட்களின் பகுப்பாய்வு.

இந்திய அரசாங்கத்தால் மருத்துவ சாதன விதிகள் 2017 அறிவிக்கப்பட்டதன் மூலம், இந்த விதிகளின் கீழ் வரும் மருத்துவ சாதனங்களுக்கு இந்தியத் தலைமை மருந்துக் கட்டுப்பாட்டு அலுவலகம் மத்திய உரிமம் வழங்கும் ஆணையமாக செயல்படும். வகுப்பு அ முதல் வகுப்பு ஈ வரையிலான நான்கு வகை மருத்துவ சாதனங்களில், வகுப்பு இ மற்றும் வகுப்பு ஈ சாதனங்களுக்கு நேரடி உரிமம் வழங்கும் ஆணையமாக இருக்கும். அதே நேரத்தில் மாநில மருந்து கட்டுப்பாட்டாளர்கள் மூலம் வகுப்பு அ மற்றும் ஆ சாதனங்களுக்கான உரிமத்தை ஒருங்கிணைக்கும். இவர்கள் மாநில உரிமம் வழங்கும் ஆணையமாகச் (மாஉஆ) செயல்படுவார்கள்.

## ஆளுகை
பிப்ரவரி 1, 2023 அன்று இந்திய அரசு மருத்துவர் இராஜீவ் சிங் இரகுவன்சியை இந்திய மருந்து கட்டுப்பாட்டு தலைமை அலுவலராக நியமித்தது. முன்னதாக அரசு ஆகத்து 14, 2019 அன்று மருத்துவர் வி. ஜி. சோமானியை இந்திய மருந்து கட்டுப்பாட்டு அலுவலராக நியமித்தது. பிப்ரவரி 2018இல் நியமிக்கப்பட்ட இடைக்கால அலுவலரான ஈசுவர ரெட்டிக்குப் பிறகு மருத்துவர் வி. ஜி. சோமானி நியமிக்கப்பட்டார். நாட்டில் விற்கப்படும் மருந்துகள் மற்றும் அழகுசாதனப் பொருட்களின் தரத்தை உறுதி செய்தல், புதிய மருந்துகளை அங்கீகரித்தல் மற்றும் மருத்துவ பரிசோதனைகளை ஒழுங்குபடுத்துதல் உள்ளிட்ட செயல்பாடுகளில் ஈடுபட்டுள்ள இந்திய மருந்து ஒழுங்குமுறை அமைப்பான மத்திய மருந்து தரக் கட்டுப்பாட்டு அமைப்பிற்கு இவர் தலைமை தாங்குகிறார்.

## மண்டல அலுவலகங்கள்
மத்திய அரசு மும்பை, கொல்கத்தா, சென்னை, காசியாபாத், ஐதராபாத்து, அகமதாபாது, ஆகிய இடங்களில் மத்திய மருந்துகள் தரக் கட்டுப்பாட்டு அமைப்பின் 6 மண்டல அலுவலகங்களை நிறுவியுள்ளது. பல்வேறு துணை மண்டல அலுவலகங்கள் மற்றும் துறைமுக அலுவலகங்கள், மாநில கட்டுப்பாட்டு நிர்வாகத்துடன் நெருங்கிய ஒத்துழைப்புடன் செயல்பட்டு மருந்துச் சட்டத்தின் சீரான அமலாக்கத்தைப் பாதுகாப்பதில் உதவுகின்றன.

## மேற்கோள்கள்

## வெளி இணைப்புகள்
* Central Drugs Standard Control Organization, Government of India

பகுப்பு:இந்திய அரசு அமைப்புகள்
பகுப்பு:மருந்துகள்
எடெலியானு செயல்முறை

**எடெலியானு செயல்முறை** (*Edeleanu process*) என்பது பெட்ரோலியச் சுத்திகரிப்புத் தொழிலில் பயன்படும் ஒரு வகையான பிரித்தெடுக்கும் செயல்முறையாகும். இதன் மூலம் மண்ணெண்ணெயிலிருந்து அரோமாட்டிக்கு பொருட்களைப் பிரித்தெடுக்க நீர்ம கந்தக டை ஆக்சைடு பயன்படுத்தப்படுகிறது. நீர்ம கந்தக டை ஆக்சைடு அரோமாட்டிக்கு பொருட்களைத் தேர்ந்தெடுத்து கரைத்து, குறைந்த அரோமாட்டிக்கு உள்ளடக்கம் கொண்ட மண்ணெண்ணையை  முடிக்கப்பட்ட இறுதி பொருளாக விட்டுவிடுகிறது.இச்செயல்முறைக்கு உருமேனிய வேதியியலாளர் லாசர் எடெலியானுவின் பெயரிடப்பட்டது. பின்னர் அரோமாட்டிக்கு சாறு கந்தக டை ஆக்சைடிலிருந்து திருத்தம் மற்றும் SO2 மறுசுழற்சி மூலம் பிரிக்கப்படுகிறது. வெப்பநிலை -20°செல்சியசு வெப்பநிலையில் பராமரிக்கப்படுகிறது.

கந்தக டை ஆக்சைடு மற்றும் பென்சீன் கலவையைப் பயன்படுத்துவதன் மூலம், இச்செயல்முறையில் சில முன்னேற்றங்களைச் செய்யலாம்.  இதற்காக பர்பியூரல், பீனால் மற்றும் N-மெத்தில்-2-பைரோலிடோன் போன்ற மிகவும் பொருத்தமான கரைப்பான்கள் பயன்படுத்தப்படுகின்றன.

## மேற்கோள்கள்


பகுப்பு:எண்ணெய் சுத்திகரிப்பு
பகுப்பு:பெட்ரோலியம்
பகுப்பு:வேதியியல் செயல்முறைகள்
தாமிரத் தூய்மையாக்கம்

**தாமிரத் தூய்மையாக்கம்** (*Copper sweetening*) என்பது மெர்காப்டான்களை ஆக்சிசனேற்ற களிமண் மற்றும் குப்ரிக் குளோரைடு ஆகியவற்றின் குழம்பைப் பயன்படுத்தி பெட்ரோலியச் சுத்திகரிப்பு செய்யும் செயல்முறையாகும். இதன் விளைவாக கிடைக்கும் டைசல்பைடுகள் குறைந்த மணம் கொண்டவை மற்றும் பொதுவாக மிகவும் பிசுபிசுப்பானவையாகும். மேலும் இவை பொதுவாக குறைந்த கொதிநிலை பகுத்து வடித்தலிலிருந்து அகற்றப்பட்டு கனமான எரிபொருள் எண்ணெய் பகுத்து வடித்தலில் விடப்படுகின்றன.

தாமிரத் தூய்மையாக்கச் செயல்முறை விளைந்த பொருட்களில் தாமிரத்தின் சிறிய அளவை அறிமுகப்படுத்துகிறது. இந்த சேர்க்கை பசை எச்சங்கள் உருவாக வழிவகுக்கும் என்பதால் தீங்கு விளைவிக்கும் விளைவுகளை ஏற்படுத்துகிறது. தாமிரத்தின் பிற ஆதாரங்களில் தாமிரம் மற்றும் தாமிர உலோகக் கலவைகளால் ஆன சுத்திகரிப்பு பாகங்களுடனான தொடர்பும் அடங்கும். தாமிரம் மிகவும் செயலில் உள்ள உறுதியற்ற தன்மையை ஊக்குவிக்கும் காரணிகளில் ஒன்றாகும், மேலும் மில்லியனுக்கு 0.1 பகுதிகள் வரை குறைந்த செறிவுகள் குறிப்பிடத்தக்க எதிர்மறை விளைவை ஏற்படுத்தும். இவற்றை எதிர்த்துப் போராட, சில எரிபொருட்களில் உலோக செயலிழப்பு முகவர்கள் சேர்க்கப்படுகின்றன.

## மேற்கோள்கள்


பகுப்பு:எண்ணெய் சுத்திகரிப்பு
பகுப்பு:வேதியியல் செயல்முறைகள்
பகுப்பு:பெட்ரோலியம்